CELEX: 62020CN0374
Language: et
Date: 2020-08-07 00:00:00
Title: Kohtuasi C-374/20 P: Agrochem-Maks d.o.o. 7. augustil 2020. aastal esitatud apellatsioonkaebus Üldkohtu (neljas koda) 28. mai 2020. aasta otsuse peale kohtuasjas T-574/18: Agrochem-Maks versus komisjon

5.10.2020   
            
            
               ET
            
            
               Euroopa Liidu Teataja
            
            
               C 329/8
            
         
      Agrochem-Maks d.o.o. 7. augustil 2020. aastal esitatud apellatsioonkaebus Üldkohtu (neljas koda) 28. mai 2020. aasta otsuse peale kohtuasjas T-574/18: Agrochem-Maks versus komisjon
      (Kohtuasi C-374/20 P)
      (2020/C 329/11)
      Kohtumenetluse keel: inglise
      
         Pooled
      
      
         Apellant: Agrochem-Maks d.o.o. (esindajad: advokaadid S. Pappas ja A. Pappas)
      
         Teised menetlusosalised: Euroopa Komisjon, Rootsi Kuningriik
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada vaidlustatud kohtuotsus;
               
            
                  —
               
               
                  saata asi tagasi Üldkohtusse;
               
            
                  —
               
               
                  jätta komisjoni kohtukulud tema enda kanda ja mõista temalt välja apellandi kohtukulud käesolevas menetluses.
               
            
         Väited ja peamised argumendid
      
      Üldkohus tõlgendas vääralt ja kohaldas vääralt menetlusnõudeid seoses täiendava teabe taotlustega toimeaine heakskiidu pikendamise raames.
      Üldkohus rikkus õigusnormi, kui ta otsustas, et väide (seitsme lõpetamata punkti osas) erimeelsuste kohta EFSA ja referentliikmesriigi hinnangutes eeldab selles küsimuses põhjalikku põhjendamist, tuleb neljanda punkti puhul jätta põhjendamatuse tõttu ja teiste punktide puhul tulemusetuse tõttu rahuldamata.
      Üldkohus rikkus õigusnormi, kui ta jättis arvesse võtmata kõiki asjakohaseid tõendeid, et hinnata hageja õiguspärast ootust.
      Üldkohus kvalifitseeris fakte vääralt ja rikkus määruse nr 1107/2009 (1) artikli 6 punkti f, selle määruse lisa II punkti 2.2 ja proportsionaalsuse põhimõtet.
      Üldkohus rikkus õigusnormi, kui ta ettevaatuspõhimõtet vääralt tõlgendas ja vääralt kohaldas.
      
         (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EEC ja 91/414/EEC kehtetuks tunnistamise kohta (ELT 2009, L 309, lk 1).